U “M. P.” NABA FUNDISI.

Nkosi yam Mr. Editor:—Ndicela kwakona izibele zako ukuba undifakele lamazwi. Ndifuna ukubekisa malunga nenteto ka Mr. P.

Lento ayilulo uvuyo kumntu otanda ukunyuka kohlanga ukuva umntu ozibiza ngokuba ungofundileyo esenjenja ukuteta kwake nje ngo Mr. M. P. Bendilindele ukuba wondicacisela kanti kukona ndim’fake okunye ehlatini nase nzonzobileni yobunyama, waza yena wandishiya engandishukumisanga elukolweni lwam, nengcamango zam engaziguqulanga kwinto ebendimcingela ukuba uyiyo, yokuba ulutshaba lwabafundisi abamhlope, engateteleli luhlanga kanjalo, ngapandle kwe sisu sake. Kuba uti ngabafundisi. Kengoko abafundisi abamhlope libandla elingateni nento kukunyuka kohlanga olumnyama” (uteta apa ke yonke into engumfundisi ebala limhlope) aze abuye ati. “Into efunwa ndim yimfundo yohlanga, asikukondliwa kwamatye luhlanga lwakowetu” lenteto ke iti mawagxotwe lamahlwentshana o Titshala anomnqweno omkulu ode wabonwa nanguye wokunyusa uhlanga lwakowabo, ize lo mali ize kuye (Oh *selfish )* Uti lomnene umfundisi omhlope ngu bawo ; yinyaniso leyo, kodwa kungummangaliso ukuti lomnumzana naye ipenana yokupila kwake eyikongozela ezandleni zabafundisi, ajike aba reqe iminwe ngama zinyo, ize abenze obawo bam ndedwa ukuba yena uti bangobanina kuye.

Into endiyifunayo nkosi yam namhla, asikabi kukupendula u Mr. P. Ndisafuna ukuba andiqondise ngenteto yake ekwi *Sigidimi* sika March. Ukuze abe nokuyi cana into endiyifunayo ndiya kwenza imibuzo.

Nditi inteto ka Mr. M. P. ekwi *Sigidimi* sika March eteta nge Ti­tshala ezingamatye, nangabafundisi abamhlope, ayiyo inyaniso—akatetanga nyaniso—inyaniso yodwa, kungeko ntoyimbi, kupela inyaniso. Nantsi ke imibuzo:—

1. Kukusipina isikula apo lamatye akutshwa ngokulandeleliswa, ateta sona?
2. Kwenye indawo ubonisa nje ngokungati kuko abantu abafundisa abantwana babo iminyaka e 20 abalehlekwa ziponti ezi 40 ne 50. kanene nalonteto ibekiswa kwakulamatyena?—ayeselekona lamatye kwiminyaka e 20 edlulileyo ?
3. Ngobanina abona bantu babangele ukuba abantsundu babe kwisimo abakuso namhlanje ngemfundo nangokukanya.
4. Uyitate pina *wena* lomfundo yako idumileyo uteta ngayo?
5. U Rev. T Soga usisiqamo sobanina nabanye abafundisi bakowetu esibeke kubo intonga, namanye amadodana angebafundisi esiti xa sicinga ngawo siti ixesha lokukunjulwa kwetu likufupi, amanye kulamadodana anamashishini, amanye afunde kodwa, namhla sinama *ledi,* kodwa ziziqamo zobanina?
6. Ngobanina abavelisi beli pepa lesi *Gidimi?*

Yeyo banina lemizi yemfundo—Lovedale Institution, Heald Town Institution, St. Matthew’s Institution, &c. &c.

8. Anditi na u Rev. E. J. Barrett owenza i Grammar nge nteto yesi Xosa ngu Mfundisi omhlope? Kanti u Mr. M.P. usonge izandla ngelo cala lakwa ncwadi, ukuba kuya kufundwa isi Silamsi kusinina kweso sikula sake. Ititshala zinintshi ezingaba Fundisi beli bandla lingateni nokunyuka komntu.

Umpeto warn nditi ukuba u Mr. M. P. uti umntu ongayi boniyo into eluncedo kuye wenziwa bubudenge ndingati akuko mntu onga dlala ngo budenge kongena kubona ukuba aba fundisi aba mhlope nge zinto abazenzela aba ntsundu bangaba tandi bohlanga. Ndingati umntu onteto inje ngu mntu onetanga pezu kwamagxa ake endaweni ye ntloko, efanelwe kukuba sesi talini sama hashe akokele wona oko kukuti abe yi *groom* (umsuli mahashe) kunokuba akokele uhlanga kuba akuna kwenzeka ukuba isitende sikokele amazwane. Nditi ka­njalo umntu oteta ngolu hlobo ne mfundo yake inje ngo msesane we golide empumlweni ye hagu yona ihamba iyifaka kuko konke ukuncola; nanje nge kala (collar) entanyeni ye nja.

Elinye “Lamatye.”

ABAMNYAMA EZI OFISINI.

Nkosi Mcokeli

Ndifunde esi *Gidimini* indawo yokuba ama Bulu ase Tinara agqibe kwelo kuba aba mnyama banga zuzi msebenzi kwi Ofisi zakwa Rulumente. Izizatu, ne mbangi zokuba la mabandla enjenjalo andizivanga; oko ke akusenani. Indawo endi ngase ndiqalela kwiyo yeyo kuba asikuko nokuba ndiyayi bulela i Editor ngoku ndwebela kwayo indaba zamapepa ze imana isicapulela nati.

Kuko into eyile eyazekileyo kuye wonke ubani omnyama, okokuba la mabandla angama Bulu alutiyile ngoku ngazenzisiyo olu hlanga lumnyama, ese ndite mna ndakuba ndinga zivanga izizatu, ne mbangi zokuba banga sifuni ezi Ofisini ndacinga ukuba konke kupuma kulo ntiyo yokuba besitiyile. Zihlobo zam ezi fundileyo nezi nga fundanga kani kumbule imbali ka Hamani no Modekayi, yayiyi nina eyabangela ukuba u Hamani afune ubomi bama Juda? Yayi kukutiya u Modekayi ne sizwe sakowabo, lendawo yama Bulu ndiyi fanisa naleyo ka Hamani. Watinina u Modekayi nama Juda bakuku fumana oku? Bamazisa u Kumkani into eza kubehlela bazi celela. impilo basindiswa kulo Nkewu. Singatinina ke tina namhla? Asina ndlela yimbi nati: masixelise ama Juda no Modekayi. Singa tinina ukwe njenjalo? Masicele i (Lovedale Students) izi tyudeni zase Lovedale zibe zi (Representatives) ngu mlomo wohlanga zenze i (petition,) isicelo sohlanga

olumnyama ku Rulumente sokuba ingamkelwa lonteto yama Bulu ilahlelwe kwi mimoya yobu busika iye kweyela enzulwini yolwandle. Ngani ukuba ndinyule i Lovedale ngale ndawo? Ngokuba i Lovedale ngapandle kwe kwele yeyona ndawo yetu iyintloko, kanjalo kulapo ndaziyo ukuba akona amadodana, amanene engqiqo, nentelekelelo, nemvelo yohlanga. Makowetu lendawm inkulu kum ndinga inganjalo nakuni nonke. Ndihlala ndifumana incwadi zododana lwakowetu zisiti, lulilela uhlanga, lonto ke yiboniseni ngokuvumelana nam kweli cebo, ndiya nicela ngobongozo ndinga vuya bete naba caseneyo neli cebo lam bandi qondisa ngoluvo oluhle, bengatanga baxele u Mr. I. W. Wauchope wase Tinara ne Litye lase Heald Town abati ukupendula inteto ka Mr. M. P. yangama nkanti-nkanti ngoluvo olubi kunene kwanga kufunyenwe isela esibayeni segusha ngama Bulu. Ndingomnye wabaveli bohlanga,

James M. Pelem.

[Indawo yokuba singayi bekelanga izizatu inteto yama Bulu kungo kuba bezinga nikwanga izizatu ngaba niniyo, ekubonakala nati sifike kwisi gqibo esi umb'aleli wetu alike kuso.—Editor *Sigidimi.']*

UNGXENGXEZELO.

Southeyville, 18 August, 1882.

Nkosi,—Kwinteto yam yesi *Gidimi* sika June i Editor yandi tiba nge liti, ‘ ingxoxo nge ndawo zonqulo asinto ifezwayo nazi ngqondi abati zi D.D.’ &c. Kodwa kwesika July umbali we “mpawana” ungena axoxe ngama gama amatsha obapatizo. Bendinga vuya kakulu ete umbali we mpawana wandi tyilela umteto wobu Krestu mayela no mbuzo wam kwisi *Gidimi* sika June, ngohlobo ateta ngalo kwesika July. Ndigqale kakuhle ukuba umbali we mpawana ngumfo oyiqonda kakuhle Incwadi Engcwele kuba entetweni yake uti, ‘Esi simo siya sipika asisekwe nini esibalweni.’ Ngxatsho ke! nam bendifuna onjalo wokundi cacisela.

Kwesika August uti umbali we mpawana, ‘Elixa u Mr. Pearce Mtyoba wabe ngxamele ukupemba umlilo,’ &c. Umlilo lowo ukuba ubuya kupembeka ubungayi kubaselwa ukwezelwe ndim. Into ebe ndiyi funa mna kukuqondiswa, nangoku ke ndise kwanjalo. U Mr. Mvambo wase Bayi uti, ‘Nantso ke namhla into ka Mtyoba,’—Yipina yona? utsho umbuzo wam. Ndipeta ngeliti ukuba ndingati ndaku buza indawo kanti inkala yoxing’ etyeni,’ Yinina ukuba umbali we mpawana amangaliswe kukuba u Mpetsheni Mahlentle abe ngu John Williams kanti o Ntengo sebe ngo Tengo?

P. Mtyoba.

OFUNWAYO.

E CUMAKALA kufunwa umfundisi wabantwana baba ntsundu. Oyifunayo indawo leyo mabalele ku

REV. Mr. BESTE,

Stutterheim.

ISAZISO.

IMALI YE ZINDLU YO 1882.

BONKE abantu abahlaula imali ye zindlu, kwesi Siqingata, baya kunjuzwa ngesi saziso, ukuba lo mali ngeya bite yahlaulwa ngomhla woku qala wo July odlulileyo; nokuba ukuba ayitanga ihlaulwe nga pambili mhlaimbi ngomhla wamashumi omabini ane sitoba ka September lo, kolekwa isheleni zombini pezu kwezi lishumi. Baya cetyiswa ke abantu ukuba bayihlaule imali leyo ye zindlu ku Mr. Hoole, umamkeli wayo ngapandle koku libala.

ALEX. STEWART,

Kwi Ofisi ye Mantyi, e Dikeni Umantyi.

26th August, 1882.

ISAZISO.

AMALUNGU e Ntlanganiso yo Teacher balapa e Transkei aya kunjuzwa ukuba intlanganiso iya kuba nge 26 September, ngo 10 a.m. e Zolo, Lambata’s Location. Aya celwa onke amalungu ukuba abeko ngalo mini. Nezi hlobo zivunyelwe ukuba zingene zipulapule,

WILLIAM F. BASSI, *Secretary.*

Transkei, 19 August, 1882.

~ BONISANI

EKUQALENI kuka June ndilahlekelwe ngama hashe amabini. Elinye yi nkabi emfusa etshiswe u T. M. ngase kohlo, ine kolo ebunzi, libutoba esinqeni, liya patsa. Elinye yi ngwevu eluhlaza, empemvu ngo buso, ene nqina elimhlope ngase mva, ene balaua eli bomvana ecaleni embonjeni, ubudala liminyaka mine, line q'ina entungweni yo mkono, lihamba kakuhle kakulu. Ondilandise umkondo ndomnika iponti ezimbini ndakuwa fumana.

TIMOTHY MAKIWANE.

Xalanga, June 26, 1882.